
ROMÂNIA

JUDEŢUL SATU MARE

CONSILIUL LOCAL AL 

MUNICIPIULUI SATU MARE

HOTĂRÂREA nr. 238/24.09.2026
privind desemnarea reprezentanților Consiliului Local al Municipiului Satu Mare în cadrul consiliilor de administrație ale unităților de învățământ preuniversitar de stat și particular din Municipiul Satu Mare 
pentru anul școlar 2026 - 2027
Consiliul Local al Municipiului Satu Mare, 
Analizând proiectul de hotărâre înregistrat sub nr. 53.097 din 15 septembrie 2026, referatul de aprobare al inițiatorului, înregistrat sub nr. 53.099 din 15.09.2026, raportul de specialitate al Direcției economice - Serviciul Buget – Compartiment Finanțare și Administrare Unități de Învățământ, înregistrat sub nr. 53.100 din 15.09.2026, avizele comisiilor de specialitate ale Consiliului Local   Satu Mare,
În conformitate cu prevederile art. 128 din Legea învățământului preuniversitar nr. 198/2023, cu modificările și completările ulterioare, cu prevederile art. 5 și art. 6 din Ordinul 6.223 din 04.09.2023 pentru aprobarea Metodologiei – cadru de organizare și funcționare a consiliului de administrație din unitățile de învățământ preuniversitar, 
Ținând cont de prevederile Legii 161/2003 privind unele măsuri pentru asigurarea transparenței în exercitarea demnităților publice, a funcțiilor publice şi în mediul de afaceri, prevenirea şi sancționarea corupției, cu modificările și completările ulterioare,
Raportat la prevederile Hotărârii Consiliului Local Satu Mare                                 nr. 346 din 22 decembrie 2025 privind aprobarea rețelei școlare a unităților de învățământ preuniversitar din Municipiul Satu Mare pentru anul școlar 2026 – 2027, modificată prin:

* Hotărârea Consiliului Local Satu Mare nr. 205 din 28 august 2026 de modificare a Anexei nr.1 la HCL nr. 346 din 22.12.2025, adoptată în baza Ordinului Ministrului Educației și Cercetării nr. 4548/17.07.2026 privind înființarea și autorizarea de funcționare provizorie a unității de învățământ particular Liceul Creștin Logos Satu Mare, 

* Hotărârea Consiliului Local Satu Mare nr. 232 din 11.09.2026           privind modificarea Anexei nr. 1 la HCL nr. 205/2026, adoptată în baza OMEC nr. 5.060 din 24 august 2026 privind reorganizarea unor unități de învățământ preuniversitar de stat din județul Satu Mare,  


* Hotărârea Consiliului Local Satu Mare nr. 236/24.09.2026,
Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
În baza prevederilor art. 129 alin. (2) lit. d) coroborat cu alin. (7) lit. a), din O.U.G 57/2019, privind Codul administrativ, cu modificările și completările ulterioare,  

În temeiul prevederilor art. 139 alin. (1) și prevederile art. 196 alin. (1) lit. a) din O.U.G nr. 57/2019 privind Codul administrativ, cu modificările și completările ulterioare, 
Adoptă prezenta,
H O T Ă R Â R E:
Art. 1. Se aprobă desemnarea reprezentanților Consiliului Local al Municipiului Satu Mare în cadrul consiliilor de administrație ale unităților de învățământ preuniversitar de stat și particular din Municipiul Satu Mare pentru anul școlar 2026 – 2027, conform anexei, parte integrantă a prezentei hotărâri. 
Art. 2. Cu ducerea la îndeplinire a prezentei hotărâri se încredințează Primarul Municipiului Satu Mare prin Direcția economică, Serviciul Buget - Compartiment Finanțare și Administrare Unități de Învățământ.
Art. 3. Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege:
· Primarului Municipiului Satu Mare, 
· Instituției Prefectului- Județul Satu Mare,
· Serviciului Buget - Compartimentul Finanțare și Administrare Unități de Învățământ,
· Unităților de învățământ prin intermediul Compartimentului Finanțare și Administrare Unități de Învățământ,

· Se publică în Monitorul Oficial Local al municipiului Satu Mare.
              Președinte de ședință,                                     Contrasemnează

              Cernea Victor - Ioan                                        Secretar general,
                                                                                   Mihaela Maria Racolța

Prezenta hotărâre a fost adoptată în ședință ordinară cu respectarea prevederilor art. 139 alin. (1) din O.U.G. nr. 57/2019 privind Codul administrativ, cu modificările și completările ulterioare;

	Total consilieri în funcţie
	23

	Nr. total al consilierilor prezenţi
	23

	Nr. total al consilierilor absenţi
	0

	Nu participă la vot
	1

	Voturi pentru
	22

	Voturi împotrivă
	0

	Abţineri
	0

